b'\n_START_ARTICLE_\nV\xc3\xa5rlyng\n_START_SECTION_\nBeskrivelse\n_START_PARAGRAPH_\nSkuddene er oprette til nedliggende. Busken bliver efterh\xc3\xa5nden mere flad og n\xc3\xa6rmest t\xc3\xa6ppeagtig. Barken er f\xc3\xb8rst glat og firkantet, senere bliver den lysebrun (og stadig kantet), og til sidst er den sk\xc3\xa6llet og uregelm\xc3\xa6ssig. Knopperne er ikke synlige. Bladene sidder mere eller mindre tyde\xc2\xadligt kransstillet med fire i kransen. De er n\xc3\xa5leagtige med but spids. Oversiden er blank og m\xc3\xb8rkegr\xc3\xb8n, mens under\xc2\xadsiden, der kun ses som en lys stribe, har indrullede rande og er n\xc3\xa6\xc2\xadsten hvid._NEWLINE_Blomstringen sker i det tidlige for\xc3\xa5r (februar-april), og blomsterne sidder samlet ved bladhj\xc3\xb8rnerne i sm\xc3\xa5 bundter \xc3\xa1 3-5. De enkelte blomster er h\xc3\xa6ngende, r\xc3\xb8de og smalt krukkeformede. Frugterne er sm\xc3\xa5 n\xc3\xb8dder, som af og til modner i Dan\xc2\xadmark. Det er dog sj\xc3\xa6l\xc2\xaddent, man ser dem spire._NEWLINE_Rodnettet best\xc3\xa5r af mange, fint forgrenede tr\xc3\xa6vler\xc3\xb8dder, som ligger h\xc3\xb8jt i jorden. Planten er afh\xc3\xa6ngig af, at den f\xc3\xa5r dannet samliv med en bestemt svampesl\xc3\xa6gt (mykorrhiza)._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,25 x 1 m (10 x 10 cm/\xc3\xa5r).'